दुकानदारों पर 2 बार हमला, मेन बाजार बंद
शहरके मेन बाजार में क्रिसमस के अवकाश के चलते भीड़ थी कि दोपहर को पुराने विवाद के चलते कपड़े के दुकानदार द्वारा बुलाए गए हमलावरों ने ए-टू-जेड दुकान पर बैठे दुकानदारों पर हमला कर दिया। दुकानदारों ने एक युवक को काबू कर दुकान में बंद कर दिया। बाद में पुलिस ने मौके पर पहुंचकर युवक को अपने कब्जे में लिया है। आरोप है कि युवक के पास एक पिस्तौल भी थी।
सांगवान की शिकायत पर सिटी थाना पुलिस हमलावरों के खिलाफ मामला दर्ज कर रही थी कि शाम चार बजे फिर से आठ से दस युवक डंडों और सरियों से लैस होकर बाजार में पहुंच गए फिर से उसी दुकान पर हमला कर दिया। हमलावरों ने रूसी सांगवान के भाई मनोज एक अन्य को गंभीर रूप से घायल कर दिया। हमले पर मेन बाजार के दुकानदारों ने रोष जताते विरोध में बाजार बंद कर दिया। शहर के साथ दूसरे बाजार भी रात सात बजे से पहले ही बंद हो गए।
आपसीकहासुनी पर बुलाए बदमाश : रूसीसांगवान ने बताया कि पड़ोस में कपड़े की दुकान संचालकों से कई बार विवाद हो चुका है। इसकी शिकायत भी सिटी थाने में कार्रवाई के लिए दी हुई है। शुक्रवार सुबह भी हल्का विवाद हो गया, इसमें कुछ दुकानदारों ने बीच बचाव करवा दिया। दोपहर को पड़ोसी दुकानदार राजेंद्र, रवि काला आदि ने कुछ बदमाशों को बुला लिया और उन्होंने दुकान पर हमला कर दिया।
^दुकानदारों के विवाद में सिटी पुलिस मौके पर मुआयना करने के बाद थाने में शिकायत दर्ज कर रही थी कि पीछे से फिर कुछ लोगों ने जूते की दुकान पर हमला करके दो को घायल कर दिया। इस मामले में शिकायत के आधार पर मामला दर्ज कर लिया है। बाजार में दोबारा इस तरह की कोई घटना नहीं हो इसके लिए सुरक्षा बढ़ा दी गई है। -सुरेशकुमार, डीएसपी, बहादुरगढ़।
बहादुरगढ़. झगड़ेके बाद मौके पर पहुंची पुलिस टीम ने लोगों से जानकारी लेते हुए।
bho_Deva hin_Deva hin_Deva hin_Deva hin_Deva hin_Deva